Construïm i resistim, enfortim-nos per exercir la República | elCugatenc\nConstruïm i resistim, enfortim-nos per exercir la República\nEn aquests temps de frensí d'informació, es fa difícil fer un article d'opinió que no quedi obsolet entre que l'escrius i es publica, fins i tot, a vegades, es fa difícil trobar el moment per escriure'l. Avui, però, intentaré aprofitar aquesta calma tensa que vivim davant de la incertesa de l'aplicació de la mesura repressiva més greu des del franquisme, com és el 155, les denúncies per rebel·lió, l'empresonament dels Jordis, les detencions de persones que van participar a l'1 d'Octubre... en definitiva, davant de l'ocupació policial, política i del feixisme més hooligan que estem vivint arreu del nostre país, per escriure unes línies que reflexionin sobre el moment polític al voltant del Procés.\nNo ha acabat el moment de diferenciar allò que hem anomenat Procés, quan ens referim al procés d'autodeterminació de Catalunya, i el que hem anomenat processisme, la voluntat que aquest no acabés mai per tal que no s'efectués el mandat popular que s'ha fet palès en diferents ocasions: des de les manifestacions multitudinàries a la realització i els resultats del Referèndum, passant per la contesa electoral passada. Ara sembla evident que ens trobem davant d'una altra fase d'aquest procés, i no sabem fins a quin punt ens hem trobat en aquest punt per una incapacitat real o per una voluntat processista de tornar a una fase com en la que ens trobem. Segurament més que mai les coses no són blanques o negres, i hem de fugir del maniqueisme que s'esvaeix visiblement quan veiem que ni en els partits més d'ordre, en què acostuma a haver-hi una gran unitat ni que sigui de cares enfora, com és el PDECAT, ni en aquells que es pretenen més plurals i democràtics, com és Podem, les posicions són unívoques.\nEstà clar, però, que allò que dèiem que la independència no es fa proclamant-la, sinó que s'exerceix, és una idea que ha quedat ben nítida. I està clar també que hi ha hagut una inacció per part de les institucions catalanes de cara a vertebrar aquesta independència real, efectiva, que passa necessàriament per tenir les estructures d'estat i el control del territori per actuar com a tal. Manca de voluntat política, impediments a causa de la repressió, o més aviat una mica de tot, han provocat trobar-nos en aquesta nova etapa que probablement d'aquí a uns mesos recordarà molt a l'etapa actual. Perquè posar la vista en unes eleccions amb l'anticipació per part de l'Estat que si guanya l'independentisme se seguirà amb el 155, o l'espera a un reconeixement o mediació europea que ha estat negada per activa i per passiva, no sembla una aposta molt esperançadora. Ara, però, cal que se n'assumeixin els errors, que es faci autocrítica, i que s'aprofiti el temps que ve per tal d'estar preparades per exercir el que encara és vigent i que cal que des del Govern es comenci a aplicar de debò més enllà del plànol simbòlic, allò que sí que ha estat a l'alçada i que sí que dóna esperança per seguir, l'única garantia d'anar cap endavant: la voluntat i el compromís de la gent d'avançar en la constitució efectiva de la República.\nQue el Govern i el Parlament assumeixin que no hi haurà una oposició ferma al 155, que no es vagi més enllà per tal que no s'exerceixi violència per part de l'Estat, crec que només serveix per tapar que realment no hi ha un projecte fet que puguem defensar amb tots els perills i totes les conseqüències, però alhora, intentant ser molt constructiva, ens dóna el temps i l'espai polític per prendre el protagonisme que, malgrat hi hagi declaracions institucionals i eleccions, el poble ha de continuar tenint. Partint, doncs, de la premissa que la revolució dels somriures no és possible, i que no hi ha un avanç possible enfront d'un estat antidemocràtic com l'espanyol sense conflicte real, explícit, i per molt que no ens agradi, probablement violent (com ja va ser l'1 d'Octubre), preparem-nos per a aquest. Preparem-nos amb objectius a curt termini amb l'objectiu comú que ja tenim clar com a horitzó: volem construir una República catalana per tal d'exercir-la.\nPrimer de tot, per molt que s'accepti anar a les eleccions imposades de manera autoritària, no prenem el 155, i tota la repressió que l'ha envoltat, amb normalitat. No acceptem allò que no creiem legítim, sortim als carrers quan calgui a demanar alliberaments, absolucions, a defensar les institucions catalanes, i no acatem ordres de governs imposats per la força de les diverses branques repressives de l'Estat: ni pels jutges, ni pels policies, ni per l'extrema dreta.\nTeixim un projecte per aplicar-lo. Dotem la República del contingut que hagi de definir les infraestructures que donin naixement real a la independència. Parlem de com haurem de controlar el territori, de com construirem la Hisenda Catalana, de com abordarem la violència masclista... Fem un mandat encara més clar a les institucions, i no perdonem cap mena de manca de determinació per dur-la a terme.\nEixamplem l'independentisme. No podem tancar els ulls davant de tota la població que no veu clara la independència, i la nostra legitimitat, com hem demostrat, és fruit de la de la raó i no la de la força. Posem sobre la taula els motius que ens porten a voler trencar amb l'Estat espanyol, que no són altres que l'oportunitat de fer una societat justa. I incloem en aquest procés de debat a tota aquella gent que creu que la independència no és la manera. Expliquem que no confrontem un DNI català amb un d'espanyol, sinó un Estat feixista a poder fer un projecte comú, contraposem la manca de llibertats a la defensa d'aquestes, contraposem allò irreformable a allò que està per construir. I deixem clar que no ens roben només els governant espanyols, sinó també els catalans, i que per això el nostre projecte el construïm i el defensem des de sota contra els de dalt, fent servir la independència com a eina i no com a finalitat.\nAixò només serà possible si ho fem entre totes, si ens continuem implicant. Si participem, escoltem i debatem. Si enfortim els espais assemblearis i col·lectius, si som protagonistes del que s'hagi de vertebrar de la mateixa manera que vam ser i serem protagonistes de la defensa d'aquest projecte. Ara és el moment de parar a pensar, d'enfortir-nos, de sumar, de prendre els carrers per construir alhora que resistim. Ara, com sempre però més que mai, l'objectiu és enfortir tots els espais populars de participació al marge d'institucions que estan segrestades i que s'han mostrat no ser capaces de d'anar a la mateixa velocitat o en la mateixa direcció que el poble. No hem d'abandonar aquests espais, sinó consolidar-los. Ara toquen debats, carrer, determinació i persistència. Perquè la lluita per l'alliberament de Catalunya i de la resta dels Països Catalans, la lluita per l'alliberament com a classe treballadora i l'alliberament de gènere, és un camí llarg i només si fem el camí amb el màxim de gent possible, allà on arribem serà beneficiós per al màxim de gent i el màxim de gent hi estarà d'acord. Si som poble, no hi haurà govern propi ni estranger que ens pugui aturar i podrem exercir la República.\nLa violència de la pintura\nFa dos dies, Arran va fer una acció llançant pintura groga a una de les propietats del jutge Llarena, conegut per instruir l'anomenada causa del Procés.\n“Raül, et volem a casa!”\nCentenars de santcugatencs es manifesten a Barcelona en suport als “presos polítics”. Els castellers participen a la marxa i mostren una pancarta en què demanen que el seu company i conseller santcugatenc, Raül Romeva, torni a casa.


Nou tràmit en línia per a les consultes sobre prevenció contra incendis - XARXA e-BCN\nCOSCIE (Comissió de Seguretat Contra Incendis i Emergències)\nNou tràmit en línia per a les consultes sobre prevenció contra incendis\nNou tràmit en línia per a les consultes sobre prevenció contra incendis https://xarxa.enginyersbcn.cat/seguretat-contra-incendis-i-emergencies/news/nou-tramit-en-linia-per-a-les-consultes-sobre-prevencio-contra-incendis https://xarxa.enginyersbcn.cat/seguretat-contra-incendis-i-emergencies/news/nou-tramit-en-linia-per-a-les-consultes-sobre-prevencio-contra-incendis/@@download/image/Disseny sense títol - 2020-05-21T092517.820.png\nEl Departament d’Interior de la Generalitat de Catalunya ha posat en marxa un formulari per a centralitzar les consultes relacionades amb els expedients de prevenció d’incendis en els establiments, activitats, infraestructures i edificis segons la llei 3/2010. També serveix per sol·licitar una visita amb el personal tècnic i per conèixer l’estat de l’expedient.\nEs realitza de manera electrònica en aquest web de la Direcció General de Prevenció, Extinció d’Incendis i Salvaments: interior.gencat.cat/consultaprevencio.\nD’aquesta manera, es deixarà de respondre telefònicament les consultes relacionades amb els expedients de Prevenció d’incendis en els Establiments, activitats, infraestructures i edificis.\nHo pot fer servir qualsevol tècnic que s’identifiqui aportant les dades personals que se li demanen. S’haurà de tenir present el municipi on s’estableix l’activitat base de la consulta a realitzar, així com la seva tipologia: establiments dins del Codi Tècnic de l’Edificació (CTE), establiments industrials (RSCIEI) o activitats de caràcter esporàdic o puntual. Després, el tècnic del servei de prevenció responsable de resoldre la consulta es posarà en contacte amb el sol·licitant del dubte a fi de resoldre el tràmit.\nPer a altres qüestions, la Generalitat recorda utilitzar la bústia de contacte.


L'Hospital d'Olot i Comarcal de la Garrotxa aplica des d'avui la prohibició de visitar les unitats 1,2 i 3 del centre - Garrotxa Digital\nComentaris tancats a L’Hospital d’Olot i Comarcal de la Garrotxa aplica des d’avui la prohibició de visitar les unitats 1,2 i 3 del centre\nEl centre, aplica des d’avui noves mesures de prevenció. Es prohibeixen les visites a les unitats 1, 2 i 3 mentre s’habilita una unitat d’hsopitilitació per ingressar-hi els pacients amb coronavirus i els que esperen els resultats de la prova.\nDe moment, els posititius per coronavirus confirmats a la Garrotxa continuen sent vuit. Un d’ells ha requerit ingrés. Els altres són dues dones, de 28 i 63 anys, que es troben aïllades a casa, i cinc professionals de l’hospital que també es troben confinats al seu domicili. L’Hospital d’Olot i comarcal de la Garrotxa aplica des d’avui noves mesures que se sumen a les que ja es s’han anat comunicant en els darrers dies. D’una banda, es prohibeixen les visites a la Unitat 1, 2 i 3 a tots els familiars i acompanyants, exceptuant les visites als pacients de cures pal·liatives. S’establirà un circuit de comunicació perquè totes les persones ingressades puguin posar-se en contacte diàriament amb les seves famílies.\nD’altra banda, com ja va anunciar fa dies el director gerent del centre, s’està habilitant una unitat d’hospitalització per ingressar-hi els pacients amb COVID-19. També s’hi atendran aquelles persones que estiguin pendents dels resultats de la prova.


16 jutjats catalans investiguen els Mossos per "inactivitat" l'1-O\n5 min. Barcelona 07/10/2017 14:02\n651x366 Dos agents dels Mossos d'Esquadra aixequen acta a Sant Vicenç dels Horts. / MANOLO GARCÍA Dos agents dels Mossos d'Esquadra aixequen acta a Sant Vicenç dels Horts. / MANOLO GARCÍA\nUn total de 24 jutjats d'arreu de Catalunya han obert diligències per fets relacionats amb la jornada de l'1 d'octubre, segons dades facilitades pel Tribunal Superior de Justícia de Catalunya (TSJC). D'aquests, 16 han obert investigacions contra els Mossos d'Esquadra per "desobediència per inactivitat" durant la jornada. Tot i aquestes denúncies, la policia catalana ja va explicar fa uns dies que no és cert que no actuessin l'1-O, sinó tot el contrari, però amb una diferència: sense violència.\nArran de diverses denúncies presentades, també s'han obert altres causes per delictes de lesions, per votacions il·legals o per revelació de secret per l'ús de dades personals.\nA Barcelona, les investigacions sobre l'1-O les porta el jutjat d'instrucció número 7 de Barcelona, que ha obert una investigació contra l'actuació de la policia espanyola a la capital catalana arran d'una denúncia presentada per la Generalitat. El mateix jutjat també té causes obertes contra els Mossos per la seva actuació aquell mateix dia i també per revelació de protecció de dades.\nEl jutjat d'instrucció número 2 de la Seu d'Urgell té obertes diligències per desobediència a les mesures acordades pel TSJC per "impedir" l'ús de locals o edificis públics per preparar la celebració del referèndum. El jutge va obrir les diligències per permetre's la votació "almenys" en set punts i va demanar informació als Mossos.\nEl jutjat d'instrucció número 7 de Cerdanyola del Vallès ha obert diligències per una causa oberta arran de tres denúncies de particulars contra els Mossos per "inactivitat" en un col·legi obert per votar. Aquesta causa està oberta per un delicte de desobediència, i la magistrada ha sol·licitat informació als Mossos.\nEl jutjat d'instrucció número 7 de Martorell ha obert diligències prèvies per una denúncia de particular per lesions.\nA l'Hospitalet de Llobregat, el jutjat ha obert diligències per una denúncia per delicte greu, i a Gavà, per quatre diligències prèvies per quatre denúncies de particulars contra els Mossos per inactivitat.\nEl jutjat d'instrucció número 4 de Granollers ha obert diligències prèvies per una denúncia d'un particular per ús de dades personals i s'ha enviat a repartiment.\nEl jutjat d'instrucció número 5 de Figueres ha obert diligències per revelació de secret per ús de dades personals, una altra per desobediència per inactivat dels Mossos i dues més per votació i·legal.\nEl jutjat d'instrucció número 1 d'Igualada ha obert una causa per quatre denúncies per desobediència contra els Mossos per inactivitat en l'obertura de col·legis electorals. També el jutjat número 2 de Manresa, el número 1 de Reus, el número 2 de Sabadell i el número 1 de Terrassa han obert diligències contra els Mossos per inactivitat.\nEl jutjat número 7 de Mollet del Vallès també n'ha obert per una denúncia d'un particular per lesions, i el jutjat d'instrucció número 2 de Tarragona n'ha obert vuit més també per lesions.\nMillo demana disculpes per les càrregues policials de l'1-O però en responsabilitza el Govern\nLa Guàrdia Civil investiga a la comissaria dels Mossos a Lleida les comunicacions entre policies durant l'1-O\nUn jutge reclama als Mossos les comunicacions del referèndum


Homenatge - Diari La Veu\nEscriba el número 917743\nMarta Palau (Albesa, la Noguera, 1934) amb algunes de les seues obres\nDesprés de la seua primera exposició de tapissos a Guadalajara (Jalisco) el 1972, Marta Palau -que s’havia format amb Josep Grau-Garriga a Catalunya i coneixia les innovadores concepcions de Sheila Hicks- va continuar experimentant amb nous materials i amb l’espai. El seu treball ja no es limitava a les parets, sinó que sovint penjava del sostre o s’alçava com una escultura tova. A Mèxic, el resultat es va poder veure durant els anys següents al Palacio de Bellas Artes (Del tapiz a la escultura, 1974), a la galeria Pecanins (Marta Palau. Tapiz y escultura, 1976) i al Museo Alvar y Carmen Carrillo Gil (Bienal del Tapiz, Instituto Nacional de Bellas Artes, 1978). En la primera d’aquestes mostres, hi va presentar les sèries Aubesa (tapissos teixits fora del teler) i Ilerda (tapissos teixits amb teler), un conjunt, aquest últim, que posava el focus sobre les dones i els immigrants. En Ilerda V, per exemple, una gran peça triangular de jute amb una obertura central en forma de vagina, hi trobem un vincle amb la naturalesa i amb allò que és primigeni i ancestral mitjançant l'ús d’aquesta fibra i, alhora, una reivindicació del cos femení i de la seua identitat i poder. Dues qüestions de gran actualitat llavors que l’artista ha plantejat fins ara mateix.\nMarta Palau, 'llerda V', 1973. Jute\n“Amb el nou tapís s’envaeix l’espai i es crea el conflicte. L’escala del conflicte és directament proporcional a les dimensions de l’objecte: com més gros, més conflicte. Això es va poder constatar quan l’exposició de Palau va passar de Guadalajara al Palacio de Bellas Artes”, apuntava Raquel Tibol (“Los caminos de Marta Palau y del tapiz en México”, 1985). Ho veiem en Cascada (1978), una obra que trenca l’estructura i la ubicació habituals i provoca un impacte més gran en la sala i en l’espectador. Amb la investigació dels filaments i de les seues possibilitats, de la disposició i del moviment, aconsegueix crear una impressionant caiguda de cent fils de niló blanc (de 16 a 20 metres de llarg ), ple de boles del mateix material, que ens convida a submergir-nos-hi, potser a travessar-la, i a sentir la calidesa i sensualitat que desprén. Tibol les qualifica d’ambientacions escenogràfiques, una mena de telons teatrals, més que no pas d’ambients escultòrics. En aquesta Cascada, de sis metres d’ample, i en una altra posterior, de vuit metres, l’artista ha utilitzat els llargs tubs, translúcids i suavíssims, que en el procés industrial del niló es produeixen abans d’obtindre la fibra i, els ha farcit amb cotó del mateix teixit a intervals irregulars.\nMarta Palau, 'Cascada', 1978. Niló\nTot i la seua tendència envers l’informalisme, en aquells anys, Palau no va abandonar totalment la figuració. Aquesta vessant queda palesa en la sèrie de collage Sellos de la España sellada, del 1975, en què tracta la censura i la repressió del franquisme, i en la de gravats Homenaje a Lázaro Cárdenas del Río (1981), el president mexicà que va acollir els refugiats espanyols. “No vaig ser conscient del que Lázaro Cárdenas havia fet pels meus pares i per molts altres republicans espanyols fins anys després de la meu arribada a Mèxic. No vaig ser conscient del que significava viure en l’exili lluny d’una pàtria on la justícia havia estat trepitjada i arrossegada pel feixisme. Jo era massa petita quan vaig arribar a Mèxic per adonar-me del dolor que representava tot això. Vaig saber més tard que Lázaro Cárdenas era l’home que havia donat una segona pàtria i una nova nacionalitat als refugiats espanyols. A mi em va donar l’única que he tingut sempre, ja que l’altra, l’espanyola, l’havia perduda abans de guanyar-la”, va escriure (Carmen Gaitán, “La segunda generación de artistas españolas exiliadas en América Latina”, 2015).\nMarta Palau, 'Lázaro Cárdenas, el jove revolucionari', 1981. Serigrafia\nÉs clar, doncs, que, igual que altres artistes que també van haver de fugir, la Guerra Civil i les seues conseqüències la van marcar de manera profunda encara que ella, per edat, no la visquera directament. Entre els exiliats, la preocupació política i social, i el compromís i suport a la legalitat republicana sempre hi van estar presents. I, com no, l’agraïment a l’estat i a les persones que els havien acollit i els havien donat una segona oportunitat. El primer de juliol del 1940, quan en molts llocs els rebutjaven, Lázaro Cárdenas va afirmar que el seu país estava disposat a acceptar tots els refugiats que hi havia a França i que tots els republicans espanyols estaven sota la protecció diplomàtica de Mèxic. “En un temps marcat per l’auge del feixisme i un capitalisme salvatge en plena crisi, les línies de la política internacional de Càrdenas es distingeixen clarament pel racionalisme i la humanització”, assenyala Pablo Carriedo (“Los hombres de L. Cárdenas: apuntes sobre la ayuda mexicana al exilio español de 1939”, 2009). Malgrat les crítiques dels sectors més conservadors i de molts treballadors mexicans que no volien que aquesta acció es duguera a terme perquè “els nouvinguts podien exercir una competència deslleial en el mercat laboral, atès que llavors s’hi patia un greu problema d’atur”, fins al 1942, milers de desterrats (es calcula que al voltant de 25.000) hi van fer cap. Milers de desterrats entre els que hi eren Marta Palau, de sis anys, i els seus pares.\nEscriba el número 572726


HYUNDAI i20: Un pas més enllà | ElMotordeGirona.cat\nMés esportiu, més elegant i més tecnològic. Així és el nou Hyundai i20 que hem vingut a buscar a Fornells Motor. Una tercera generació d’aquest compacte urbà que aconsegueix anar un pas més enllà, gràcies a un exterior que crida molt l’atenció, amb una habitabilitat interior molt bona i amb una qualitat d’acabats realment excepcional.\nAquest Hyundai i20 incorpora un dels estàndards més elevats de seguretat europeus, denominat Hyundai Smart Sense, mentre que a nivell tecnològic destaquen la connectivitat, gràcies al sistema BlueLink d’automòbils connectats i Hyundai Live.\nAl seu volant hem comprovat les bonances d’un model compacte i ràpid de reaccions, amb un nivell d’optimització molt perceptible de l’estabilitat respecte del seu predecessor, movent-se com peix a l’aigua dins de la ciutat i demostrant molta efectivitat en carreteres sinuoses.\nA nivell estètic es mostra molt més enèrgic, més estilitzat i molt més ben perfilat, mentre que l’interior, de molta més qualitat, és més fresc i atractiu. A més, incorpora un punt més d’innovació i tecnificació gràcies a dues grans pantalles de 10,25 polzades, combinades i multitasca, amb tots els protocols Apple Car Play i Android Auto.\nL’interior és molt més ampli que el del seu predecessor, amb múltiples ajustament interns i oferint un espai diàfan, lluminós i bastant ampli i amb un maleter que arriba als 351 litres de capacitat total.\nDesprés de tenir-lo entre mans, hem pogut comprovar que aquest i20 ha esdevingut l’inici d’una nova era a la marca de Corea. Un producte molt qualificat i de gran nivell tecnològic, amb una mecànica molt eficient i amb una dotació pròpia… de segments superiors.\nA Fornells Motor ja ha arribat el nou Hyundai i20. La tercera generació d’aquest exitós compacte inspirat en la nova filosofia Sensuous Sportiness. Un segment B amb unes proporcions més dinàmiques i que és més apte i pràctic en ús urbà.\nExteriorment es percep perfectament que és un model més estilitzat, amb més caràcter i un lateral més enèrgic, el qual, queda rematat per una zona posterior de perfil elevat amb uns grups òptics a banda i banda que li atorguen un fort dinamisme.\nL’interior del nou i20 emana més qualitat, està més ben definit estèticament i resulta més fresc i atractiu. A més, la tecnologia i tecnificació són perfectament perceptibles amb les dues grans pantalles de 10’25 polzades, combinades i multitasca. Com no, poden anar associades a Apple Car Play i Android Auto sense fils, i carregar els smartphones també, amb càrrega inhalàmbrica.\nL’habitabilitat també es veu beneficiada pels múltiples ajustaments interns, oferint un espai diàfan, lluminós i ampli, amb un maleter 25 litres més grans que el seu predecessor, arribant als 351 litres de capacitat total.\nA nivell tecnològic cal destacar, quan a connectivitat, el sistema Bluelink de serveis d’automòbils connectats i Hyundai LIVE, mentre que a nivell de seguretat, pot comptar amb Hyundai SmartSense, un dels més elevats estàndars de seguretat europeus.\nEl nou i20 podrà disposar de dos motors amb tres tipus de transmissions, iniciat amb la versió MPi de 4 cilindres, d’1.2 litres i 84 CV de potència, fins al superior, un 1.0 T-GDi amb potències de 100 o 120 CV, que es poden aplicar a un motor híbrid de 48 volts amb transmissió DCT de set velocitats.\nLínia N de Hyundai, passió i esportivitat\ntags: blanes Fornells Motor Hyundai Nou Hyundai i20\nprevious La nova estació de busos de la Bisbal d'Empordà entrarà en funcionament el 27 de març\nnext Els Mossos d'Esquadra detenen dos homes per cometre un robatori amb intimidació a Palamós amb l'engany de l'estafa del retrovisor


Ciutadans denuncia ocupacions il·legals a Vallcarca amb imatges del Raval | betevé\nLa formació taronja ja ha retirat les imatges de les xarxes i argumenten que es tracta d'un error tècnic\nredacció web | Divendres, 30 de Mar del 2018, a les 13.31\nCiutadans va publicar dilluns passat un vídeo en què denunciava les ocupacions il·legals a Vallcarca. Les imatges van generar polèmica a les xarxes socials perquè mentre es parla del districte de Gràcia, es mostren carrers de Ciutat Vella. L’Assemblea de Vallcarca hi veu mala intenció, mentre que Ciutadans assegura que és un error tècnic.\nEn la gravació es pot veure Carina Mejías explicant des d’un punt del barri de Vallcarca que existeixen “problemes de convivència i de relació entre ocupes i veïns“. En un moment del vídeo es barregen imatges de Vallcarca amb imatges del Raval. El vídeo va rebre moltes crítiques a les xarxes socials i Ciutadans el va retirar. En resposta a betevé la formació ha al·legat un error tècnic a l’hora de publicar el vídeo. Diuen que s’han barrejat imatges del Raval que corresponen a un altre projecte.\nEntre els crítics hi ha l’Assemblea de Vallcarca. Diuen que hi ha una intenció de generar confrontació perquè mentre la regidora de Ciutadans diu que l’edifici del darrere seu impedeix que es faci una via verda, els veïns responen que la idea de tirar a terra l’immoble té el consens de la majoria de veïns.\n— Carina Mejías — Ciutadans — Twitter


Coworking espais de treball 2.0 – Social Media Friendly\nCoworking espais de treball 2.0\nAquest dies ha obert a Andorra el 1er espai de Coworking amb l’objectiu de permetre a startups, autònoms i professionals liberals poder treballar de forma col·laborativa en un espai singular. El coworking permet compartir espais oberts amb altres emprenedors, creant una comunitat de la qual en neixen sinèrgies i nous projectes en què poden participar i col·laborar els seus membres. El coworking és doncs molt pròxim a una xarxa social però en el món de l’emprenedoria.\nCom deia la Núria Prenafeta en un article al Periòdic d’Andorra “El coworking representa un canvi de paradigma en la manera de com es feien els negocis incipients al segle XX: ara les empreses i els professionals que triomfen són els que saben importar i exportar el talent, en el que representa un autèntic mestissatge professional. Compartir el que tu fas o saps ja no és vist com un perill sinó com una oportunitat.”. A això podem afegir que també triomfen les que millor es relacionen i comuniquen tant amb els seus clients com amb les altres empreses.\nA les xarxes socials pots convertir els desconeguts en amics, els amics en clients i els clients en venedors del teu producte. De la mateixa manera en els espais de coworking neix aquest mestissatge que revela les sinèrgies positives amb l’objectiu de desenvolupar millor l’activitat empresarial i creativa. Posant coneixement en comú, treballant colze a colze, aplegant la força de diversos talents, s’aconsegueix superar obstacles i problemes que serien difícil de remuntar de manera individual. La unió (i la col·laboració) fa la força.\nEra doncs molt natural per Digui d’instal·lar-se en aquest espai de Coworking, amb la voluntat d’oferir un millor servei als seus clients, i desenvolupar més projectes amb la col·laboració de professionals d’altres àmbits. Creiem fermament que el que fem en el món 2.0, també pot traslladar-se al nostre dia a dia en l’entorn de treball.\nEls espai de Coworking són extensions de l’espai digital de les xarxes en el món 1.0. Permeten materialitzar la forma de treball col·laborativa en una operativa del dia a dia en un espai comú. Estem convençuts que aquesta nova etapa ens permetrà assolir nous reptes empresarials i ampliar el ventall de serveis professionals que oferim als nostres clients i amics.\n24 Març 2014 24 Març 2014 socialmediafriendlyactualitat, andorra, Tendències, xarxes socials2014, actualitat, Andorra, coworking, tendències, xarxes socials\nEntrada anteriorTurisme 2.0\nSegüent entradaPersonal Branding la tendència del 2014?


Coses de pac » Arxiu del blog » Dimitesc de la Junta de l’AMPA…\nEnviat el dijous 1 d'octubre de 2009 per Pac\nHui és un dia trist. He plegat de la Junta Directiva de l’AMPA. I hi estava molt a gust. Fèiem un bon equip i es notava.\nHe deixat en l’estacada a les companyes de la Junta de l’Associació de Pares i Mares de l’escola de Massalfassar. No sé si m’ho perdonaran mai.\nÉs una putada el que els he fet, ja ho se, però la meua salut és el primer i necessite no estar patint cada instant, sense veure cap eixida que em plaga a la situació creada a l’assemblea de pares i mares del passat dijous 24 de setembre.\nUna assemblea que per cert recordarem els presents, sobretot els que van fer allà una passa important per suïcidar-se políticament.\nI és que la llengua va servir de nou com a element de discòrdia intencionada. Vam haver de rebre insults i comentaris fora de lloc, als que desgraciadament estem massa acostumats. Però el pitjor de tot, no van ser ni les formes ni el contingut de l’agressió, si no el portaveu. La persona que va agafar el relleu de la dialèctica enverinada va fer més mal del que es pensa, per seguir el joc en una partida amb un rerefons d’odi cap a la llengua, que s’ensuma de ben lluny.\nVa prendre una actitud decidida, amb convenciment, de militància cega, amb el que deia amb referències legals quan calgueren, però va perdre de vista el fòrum i l’espai en el que es trobava. Estava davant d’una associació que no arriba a la cinquantena de socis, potser 60, que fa tot el que fa arrapant hores a la família i al temps lliure, i la demanda única: que es feren les notificacions en valencià i en castellà.\nI quan l’objectiu que pretenen aconseguir dins de l’AMPA és clarament incomplit en el seu espai de participació política: l’Ajuntament de Massalfassar (per incompetència en la gestió i segurament també per falta de recursos) hom es pregunta si la vehemència amb la que se li demana a l’AMPA que faça la feina dues vegades, s’aplica també a l’Ajuntament, on bàsicament tot és en castellà (les actes plenàries, les notificacions, les ordenances, etc.).\nI com estes coses s’han de saber, si creus que el principal partit de l’oposició a Massalfassar ha perdut el nord en este afer, tal vegada vols fer-ho saber-ho els seus caps.\nPertany a Denúncia, Llengua, Massalfassar | 1 comentari »\nàlex ha comentat:\ndiumenge 23 de gener de 2011 a les 11:58\nHola, Pac. Acabe de trobar de casualitat aquest bloc i me l’apunte. Sobre el post, rep una abraçada forta ni que siga un any i mig després.


Cuita a foc lent i treballada des de fa setmanes. Així ha estat la incorporació del defensa central César Morgado al Sabadell. El futbolista barceloní de 28 anys aterra al Centre d’Esports després de tres temporades -amb tres playoff d’ascens consecutius disputats- al CD Badajoz. L’operació, com en el cas de Kike Royo, s’ha tancat després de la rescissió de Morgado amb el conjunt extremeny i amb diverses setmanes de negociació a l’esquena. Era un objectiu clar per acabar d’arrodonir una zona defensiva d’altíssim nivell i, per fi, s’ha tancat una arribada que completa la defensa arlequinada. De fet, ara mateix -comptant amb la versatilitat d’Óscar Rubio i tot i la lesió de Iago Indias- hi ha sis homes per tres posicions de defensa central.\nCésar Morgado és un central esquerrà que destaca pel seu físic i l’enteniment del joc, destacant també per una gran habilitat a l’hora de realitzar serveis de banda. Va ser un dels capitans del Badajoz l’any passat, equip amb el qual va encaixar només 14 gols en 24 partits entre la lliga i el playoff. Morgado, que es va formar al futbol base del Villarreal i l’Atlético de Madrid, ha acumulat gairebé 200 partits a Segona B. La temporada passada va ser campió de lliga amb el Badajoz, però no va aconseguir l’ascens a la promoció i després de caure davant l’Amorebieta. El barceloní va arribar a Badajoz l’any 2018 i després d’una temporada al Valencia Mestalla en la qual va coincidir amb Emilio Bernad. La nova incorporació del Sabadell acumula vuit temporades a Segona B i ha disputat quatre promocions d’ascens a Segona Divisió en aquests anys.\nL’equip està de tornada després de l’estada a La Vall d’en Bas\nDesprés de passar uns dies a La Vall d’en Bas, el Sabadell va tancar l’estada a terres garrotxines derrotant divendres l’Al-Sadd per 3-2 amb els gols de Jacobo González, Aarón Rey i David Astals. El nou fitxatge del Centre d’Esports s’incorporarà als entrenaments amb l’equip ja de tornada a Sabadell. En aquests moments, comptant que Froi pot ocupar la fitxa de tercer porter, el Sabadell té 22 jugadors en plantilla, sent 15 d’ells majors de 23 anys. Això permet a la direcció esportiva tancar, com a mínim, dues incorporacions més de futbolistes de qualsevol edat i sense pensar en les restriccions de la categoria.\nQuan falten dues setmanes perquè comenci la lliga -una competició que encara no té els drets televisius atorgats i els horaris definits-, el Sabadell té pràcticament enllestida la planificació esportiva. A l’espera de decidir què passarà amb el rol d’alguns jugadors del planter que han fet la pretemporada amb el primer equip, Jose Manzanera té feta gran part de la feina. Ara queda tancar la preparació de l’equip amb els amistosos del pròxim dimecres davant la UE Costa Brava -l’anteriorment anomenat Llagostera- a Palamós i dissabte vinent, contra l’Andorra, a la Nova Creu Alta.\nEtiquetes: CE Sabadell, César Morgado, José Manzanera, Primera RFEF\nDani Sánchez, nou carriler esquerrà sub-23


05/26/2022 01:29:33 PM\nSant Boi de Llobregat esdevé Municipi Aliat d'UNICEF\nUNICEF valora el compromís de la ciutat per construir un municipi que té en compte els drets dels infants\nL'Ajuntament i UNICEF Comitè Espanyol han signat aquesta setmana un document que reconeix la condició de Sant Boi de Llobregat com a Municipi Aliat. UNICEF valora el compromís de Sant Boi per treballar de manera estable i coordinada en pro d'infants i adolescents des de la perspectiva dels seus drets.\nLa consideració de Sant Boi com a Municipi Aliat suposa la voluntat del municipi d'esdevenir, en un futur, Ciutat Amiga de la Infància, reconeixement previst al Programa Ciutats Amigues de la Infància d'UNICEF Comitè Espanyol. Alhora, reconeix la implicació de l'Ajuntament a difondre els principis que defensa UNICEF.\nLa signatura del document implica desenvolupar al municipi iniciatives com ara l' enfocament de treball ALIA , que preveu portar a terme nous projectes i accions que contribueixin a la participació de la ciutadania (també els nens i les nenes) en les polítiques locals d'infància i adolescència i a construir aliances i xarxes de diferents sectors de la societat a favor de la infància.\nSant Boi ja treballa per aquests objectius amb iniciatives com el Consell d'Infància , que ha participat entre altres iniciatives en el disseny de diversos parcs de jocs infantils de la ciutat.\nHan signat el document l'alcaldessa de Sant Boi de Llobregat, Lluïsa Moret, i la presidenta d'UNICEF Comitè Catalunya, en representació d'UNICEF Comitè Espanyol, Anna Floch.\nSignatura conveni UNICEF.jpg


Articles amb l'etiqueta lleida - Lleida\nDilluns, 24.5.2021 09:15h\nLleida col·loca deu noves llambordes Stolpersteine en record dels deportats lleidatans als camps d’extermini nazi\nA Lleida s'han col·locat deu noves llambordes Stolpersteine en record dels deportats lleidatans als camps d’extermini nazi, que se sumen a les 11 ja existents i que han de completar fins a 45 el cens de víctimes de conciutadans que van patir aquesta barbàrie. L’alcalde de Lleida, Miquel Pueyo, ha reivindicat el seu record i memòria per poder defensar les llibertats, durant l’acte institucional que ha tingut lloc al Mercat del Pla i en el qual també ha participat la consellera de Justícia, Esther Capella, que ha assenyalat que recordant-los “estem fent una defensa dels valors de la democràcia, la justícia, la llibertat, els drets fonamentals i humans, i sobretot de la fraternitat”. El paer en cap ha manifestat que hem viscut massa temps tapant records, evitant obrir ferides o fent-nos creure que si ho exterioritzàvem causaria dolor. “Però no ha de ser així, perquè la realitat ens evidencia que la defensa de les llibertats no s’atura. No hem de tenir por a recordar. De fet, fer-ho és necessari, com a persones i com a comunitat”, ha emfatitzat, tot apuntant que a l’Estat espanyol es feia tarda pel que fa a polítiques de Memòria Democràtica. Pueyo ha fet referència al treball de recuperació de la Memòria Democràtica que fa l’Ajuntament de Lleida, no només amb actes com el d’aquest matí, sinó també amb el programa que desenvolupa amb el Centre de Recursos Pedagògics i instituts de Secundària. Un projecte pedagògic per a fomentar els valors i el coneixement de la història entre les generacions més joves. Alguns d’aquests alumnes han participat en l’activitat d’aquest matí, ja que han llegit la biografia de les persones homenatjades amb les llambordes, en el moment de la seva col·locació. “És convenient seguir treballant en xarxa i involucrant la societat civil. I és cabdal la tasca que es fa en l’àmbit educatiu per promoure i enfortir la cultura de la pau”, ha dit. També ha assenyalat que és de justícia reparar el sofriment patit i tenir-lo present, per no dubtar mai quins són els nostres referents, i ha explicat que aquestes llambordes Stolpersteine, que traduït de l’alemany volen dir “entrebancs”, ens volen fer ensopegar per no caure en l’oblit.\nDivendres, 30.4.2021 18:00h\nAprovada per unanimitat la moció presentada per ERC i Jovent Republicà de suport a la salut mental del jovent\nTots els grups municipals han votat a favor de seguir lluitant per millorar les condicions de les persones amb trastorns mentals així com les seves famílies, amb un pla específic en col·laboració entre totes les administracions implicades. El Ple també ha donat llum verda a l'aprovació del Reglament del Consell de la Ciutat i a l'aprovació definitiva de l'ordenança de les escoles bressol i a les línies de subvenció de les regidories de Cultura, Joventut, Educació, Cooperació, Drets Civils i Feminismes, Esports i Salut. El grup municipal d’Esquerra Republicana – Acord Municipal ha presentat al Ple de la Paeria d’aquest divendres, 30 d’abril, una moció en nom del Jovent Republicà de Lleida per reclamar mesures de prevenció, detecció i suport a la salut mental del jovent de la ciutat, que ha estat aprovada de forma unànime per tots els grups polítics. El text insta a l’Ajuntament de Lleida a seguir lluitant per millorar les condicions de les persones amb trastorns mentals així com les seves famílies, amb un pla específic en col·laboració entre totes les administracions implicades i a promoure la creació d’espais i canals informatius i d’atenció a la salut mental a Lleida així com la posada en marxa de campanyes conscienciació i intervencions per promoure la salut mental del jovent. Des del grup d’ERC-AM, el regidor de Joventut Ignasi Amor ha destacat la importància de portar a debat del plenari aquesta problemàtica: “Amb el confinament i les restriccions de la Covid, el jovent ha vist reduïda la pràctica esportiva, les classes en format virtual, el tancament de serveis i limitació de l’oci o la reducció de franges horàries de mobilitat. Són aspectes que afecten a tota la població, però que en l’etapa de l’adolescència i joventut esdevenen agreujants i creen un escenari molt perillós”. L’alcalde, Miquel Pueyo, ha posat en valor la capacitat de les diferents forces polítiques de posar-se d’acord a l’hora de votar les mocions, que aquest ple n’ha aprovat tres per unanimitat.


DiscoverEU. Tens 18 anys i ets ciutadà de la UE? Prepara’t per a descobrir Europa! – BLOG CDE-UAB\nDiscoverEU. Tens 18 anys i ets ciutadà de la UE? Prepara’t per a descobrir Europa!\nA Beques, Viatges & Visites a les institucions\t• Afegeix un comentari\nDiscoverEU és una iniciativa de la Unió Europea que t’ofereix l’oportunitat de conèixer Europa a través de la teva pròpia experiència. Desplaçant-te en tren (hi ha excepcions per a les persones que viuen en illes o en zones remotes), descobriràs els impressionants paisatges d’Europa i la seva gran varietat de ciutats i pobles. Pots presentar la teva candidatura en les dues edicions que s’organitzen cada any. Els joves seleccionats guanyen un bo de viatge.\nSi ets ciutadà de la Unió Europea i tens 18 anys, DiscoverEU t’ofereix l’oportunitat de gaudir de l’experiència d’un viatge que et permetrà aprofitar la llibertat de circulació a la Unió Europea, explorar la diversitat d’Europa mentre viatges, aprendre sobre la història i el patrimoni cultural europeus i conèixer a persones de tot el continent. A més, gràcies a DiscoverEU, pots desenvolupar habilitats per a la vida que et seran de gran utilitat en el futur, com la independència, la confiança i l’obertura a d’altres cultures.\nEl proper període de candidatures estarà obert fins al 28 de novembre de 2019.\nPer poder participar, has d’haver nascut entre l’1 de gener de 2001 i el 31 de desembre de 2001 (ambdós inclosos); tenir la nacionalitat d’un dels estats membres de la Unió Europea en el moment de la decisió d’adjudicació; indicar el nombre de el document d’identitat o passaport vàlids en el formulari de candidatura en línia. Després hauràs de participar en un concurs (excepte si presentes la teva candidatura com a membre d’un grup).\nSi et seleccionen, podràs fer un viatge d’un a 30 dies de durada entre l’1 d’abril de 2020 i el 31 d’octubre de 2020.\nPots anar sol o amb un grup de fins a 4 amics, sempre que compleixin les condicions d’admissió anteriors. Utilitzaran el teu codi de candidatura per presentar la seva pròpia.\nA més, pots organitzar una quedada i combinar plans de viatge amb altres participants en DiscoverEU! Per fer-ho, el mitjà ideal és el grup de Facebook DiscoverEU. Entra ja per xatejar amb altres participants.\nTambé et conviden a compartir experiències. Com a ambaixador o ambaixadora de DiscoverEU pots explicar les teves experiències de viatge a través de xarxes socials com Instagram, Facebook o Twitter, utilitzant l’etiqueta #DiscoverEU. També pots fer una xerrada al teu centre escolar o comunitat local. A més, podràs participar en el concurs de foto i vídeo #DiscoverEU photo / vídeo #Competition i guanyar fantàstics premis.\nVols saber què va passar en les rondes d’anteriors? A la fitxa informativa de DiscoverEU trobaràs més informació sobre la iniciativa i les experiències d’alguns dels joves que van viatjar per Europa gràcies a ella.\nMés informació al Portal Europeu de la Joventut ; Preguntes i respostes ; Vídeo\nSi us plau, demostra que no ets un robot * Time limit is exhausted. Please reload the CAPTCHA. 8 + = setze\nVisitem l’exposició “Ara fa 30 anys. Un espai de reflexió”\nResum de la visita a l’exposició “Ara fa 30 anys. Un espai de reflexió”


El nou CAP fa un altre pas endavant amb la licitació de les obres - Notícies de l'Ajuntament de la Vila de Masquefa\nEl nou CAP fa un altre pas endavant amb la licitació de les obres\nEl nou Centre d’Atenció Primària ha fet un altre pas endavant. L’Ajuntament de Masquefa, mitjançant l’empresa municipal Masquefa Impulsa SL, ha tret a concurs les obres del nou ambulatori.\nLes empreses que vulguin optar a la realització d’aquests treballs disposaran d’un termini de 26 dies hàbils, a partir que la licitació es publiqui al Butlletí Oficial de la Província (BOP), per a presentar la documentació administrativa i les propostes tècniques i econòmiques.\nEl plec de clàusules ja es pot consultar a l’Ajuntament (C/ Major, 93) i al web municipal www.masquefa.cat (a l’apartat Perfil del contractant).\nUna inversió de més de 2 milions d’euros\nLes obres del nou CAP surten a concurs amb un pressupost base de 2.165.976,04 euros (IVA inclòs). Aquesta xifra inclou la construcció de l’edifici del Centre d’Atenció Primària i de l’estructura de l’aparcament soterrat que s’hi farà.\nEl Govern de la Generalitat va aprovar el 23 de novembre la partida per a finançar l’equipament assistencial. L’aprovació va arribar amb més de mig any de retard i molt temps després que l’Ajuntament ja tingués redactat el projecte.\nAquesta important inversió és resultat de l’esforç econòmic que fa l’Ajuntament de Masquefa, que haurà d’avançar els més de 2 milions d’euros. El Govern català els retornarà en tres anualitats (2011, 2012 i 2013).\nA més, l’Ajuntament invertirà 316. 756 euros per completar el projecte i construir, a la planta baixa del nou centre mèdic, un aparcament de 48 places.\nMasquefa Impulsa SL\nAquesta és la primera actuació que licita l’empresa municipal Masquefa SL. El fet que l’Ajuntament hagi tret a concurs les obres del nou CAP mitjançant l’empresa municipal afavorirà que s’agiliti el procés i que es puguin accelerar els tràmits. També permetrà reduir els costos que hauria de pagar l’Ajuntament si licités directament l’actuació.\nUn servei sanitari de qualitat\nEl nou Centre d’Atenció Primària es farà al pati de l’actual institut, la SES Masquefa. El projecte preveu la construcció d’un edifici de planta única, de manera que tots els serveis assistencials se situaran en planta baixa i facilitaran l’accés a la gent gran i a les persones amb mobilitat reduïda.\nL’edifici destaca també per la seva modernitat i funcionalitat, l’estalvi energètic, que permetrà reduir els costos dels subministraments, o la seva integració en l’entorn, ja que mantindrà un diàleg coherent amb l’arquitectura i l’estètica de l’emblemàtica Fàbrica Rogelio Rojo.\nCategoria: GeneralPer Ajuntament de Masquefa 15/02/2011\nAnteriorPrevious post:Campanya policial de controls d’alcoholèmia i droguesSegüentNext post:L’Ajuntament convocarà 21 nous llocs de treball per a persones en atur


Fabricants i fabricants d'arbres i caps de pou de Nadal de la Xina | Cepai\nL'arbre de Nadal estàndard i els capçals de pou estan d'acord amb l'API 6A 21a última edició i utilitzen els materials adequats per a diferents condicions de funcionament segons l'estàndard NACE MR0175.\nNivell d’especificació del producte: PSL1 ~ 4\nClasse de materials: AA ~ HH\nRequisit de rendiment: PR1-PR2\nEl cap de pou i l’arbre de Nadal de CEPAI s’utilitzen per a la perforació de pous i la producció de petroli o gas, la injecció d’aigua i el funcionament de fons. el cap de pou i l'arbre de Nadal s'instal·len a la part superior d'un pou per segellar l'espai anular entre la carcassa i la canonada, pot controlar la pressió del cap de pou i ajustar el cabal del pou i transportar l'oli des del pou fins a la canonada.\nFabriquem totalment el cap de pou i l’arbre de Nadal d’acord amb les normes API 6A, també es poden subministrar per complir amb la classe de material completa, l’interval de temperatura i els requisits de nivell PSL i PR. Tenim un munt de tipus de capçals de pou d’elecció OEM, com ara cap de pou de bobina convencional, sistema de cap de pou ESP, cap de pou tèrmic, cap d’injecció d’aigua, cap de pou d’estalvi de temps, cap de pou de doble tub, cap de pou integral.\nEspecificació del disseny:\nNivell d’especificació del producte: PSL1 ~ 4 Classe de material: AA ~ HH Requisit de rendiment: PR1-PR2 Classe de temperatura: LU\nNom Arbre de Nadal i capçals de pou\nModel Arbre de Nadal típic / Caps de pou geotèrmics / Caps de pou múltiples, etc.\nPressió 2000 PSI ～ 20000 PSI\nDiàmetre 1-13 / 16 "～ 7-1 / 16"\nTreball Temperatura -46 ～ ～ 121 ℃ (grau LU)\nNivell material AA 、 BB 、 CC 、 DD 、 EE 、 FF 、 HH\nNivell d’especificació PSL1 ～ 4\nNivell de rendiment PR1 ～ 2\nEl disseny, la fabricació, les proves i el material són seguits estrictament per la norma API 6A\nIncloïa principalment capçalera de tub, vàlvula de comporta, vàlvula d’estrangulació, brida superior, creuada, etc.\nEstructura principal de tipus split, tipus integrat i tipus de doble canonada\nEs pot controlar remotament mitjançant un nombre determinat de vàlvules de seguretat i sistemes de control\nHi ha disponibles funcions de protecció contra incendis i explosives\nEls arbres de Nadal són segurs i fiables. Funcionament i manteniment fàcils i còmodes\nFINALITZACIÓ ÚNICA BÀSICA\nDesenvolupat per a aplicacions on l'economia és el principal motor. Això s’aconsegueix sense comprometre la qualitat ni la seguretat.\n◆ Disponible fins a 5.000 psi de pous i mides de finalització de fins a 3 1/8 "incloses.\n◆ Apte per a entorns lleugerament àcids i corrosius.\n◆ Utilitza els segells de elastòmers i el compost de segells d’elastòmers d’interferència patentats per Energy Systems.\nFINALITZACIÓ INDIVIDUAL AVANÇADA\nDesenvolupat per a aplicacions on les condicions de producció són conegudes o previsibles. Aquest concepte inclou els dissenys exclusius de segells d’elastòmer d’Energy Systems i les nostres vàlvules de comporta model 120/130 “d’última generació”.\n◆ Disponible fins a 15.000 pous psi i mides de finalització de fins a 4 1/16 ".\n◆ Apte per a entorns àcids i corrosius i quan es produeix en zones sensibles al medi ambient o molt a prop de les zones densament habitades (AA a FF).\n◆ Els entorns de producció inclouen petroli, gas, elevació de gas i totes les operacions d'inundació i d'injecció quan la corrosió pot ser un problema.\n◆ Disponible amb o sense port de línia de control. Hi ha diversos ports disponibles si cal.\n◆ Certificat a l'API 6A, apèndix F, PR-2 més proves de cicle addicionals tal com requereix CEPAI.\nSERVEI CRÍTIC FINALITZACIÓ ÚNICA\nDesenvolupat per a les necessitats de producció més severes. Inclou la tecnologia de segellat metall a metall patentada per Energy Systems i la vàlvula de comporta Model 120/130 totalment no elastomèrica.\n◆ Disponible fins a 20.000 psi de pous i mides de completament de fins a 7 1/16 "incloses.\n◆ Apte per a entorns àcids i corrosius i quan es produeix en zones sensibles al medi ambient o molt a prop de les zones densament habitades (AA a HH).\n◆ Els entorns de producció inclouen principalment la producció de gas a alta pressió i alta temperatura.\n◆ Segons el component, la temperatura nominal de la superfície pot arribar als 450 ° F.\n◆ Disponible amb o sense port de línia de control continu. Hi ha diversos ports disponibles si cal.\n◆ Utilitza la tecnologia de segellat de metall a metall patentada per Energy Systems.\n◆ Certificat a l'API 6A, apèndix F, PR-2 més 300 cicles addicionals, tal com requereix CEPAI.\nDesenvolupat per a totes les completacions de cadenes de tubs. El bloc compost es pot configurar allà on sigui més adequat per al lloc del pou de l'operador. Les vàlvules poden ser frontals o alternes, on la corda llarga dóna una direcció i la corda curta es desplaça de 180 °.\n◆ Disponible fins a 10.000 pous psi i mides de completament de fins a 4 1/16 "incloses.\n◆ Apte per a entorns corrosius i dolços.\n◆ Els entorns de producció inclouen petroli, gas, elevació de gas i totes les operacions d'inundació i d'injecció.\n◆ Dissenys de sistemes energètics per a una alçada total mínima i un accés màxim. Això es tradueix en estalvis de costos i condicions operatives més segures per als operadors de producció.\n◆ Utilitza els segells d'interferència exclusius d'Energy Systems i elastòmers i compostos de segellat d'elastòmers. Està disponible amb segellat metàl·lic si és necessari.\nCOMPLETACIONS DE BOMBA SUBMERSIBLE ELÈCTRICA\nDesenvolupat per a aplicacions ESP o ESPCP. Energy Systems s'ha estandarditzat sobre les opcions de penetració per satisfer tots els requisits de l'operador sense perdre de vista la necessitat de mantenir un sistema rendible.\n◆ Disponible fins a 5.000 psi de pous i mides de finalització de fins a 4 1/16 "incloses.\n◆ Dissenyat per a la divisió 1 de la classe 1, la divisió 1 de la classe 1 o les opcions de penetrador de cable simple.\n◆ Les opcions del penetrador s'han racionalitzat per oferir flexibilitat i facilitat d'instal·lació.\n◆ Apte per a entorns dolços, àcids i de corrosió.\n◆ Els entorns de producció inclouen oli i són compatibles amb les operacions d'injecció quan la corrosió pot ser un problema.\n◆ Utilitza els segells d'interferència i elastòmers exclusius d'Energy Systems i el compost de segells d'elastòmers.\nSISTEMA DE FLUX FRAC\nDesenvolupat per a aplicacions d'elevació artificial per a bombes de varetes i bombes de cavitat progressiva (PCP). Per servir millor el mercat de l’elevació artificial, Energy Systems ha afegit BOP de producció integral (IPBOP) a la nostra cartera de productes. L'IPBOP permet a l'operador tornar a entrar de manera segura al forat del pou segellant-lo contra les barres o, si les barres estan separades, permet cegar el forat del pou.\n◆ Disponible fins a 2.000 pous psi i mides de finalització fins a 4 1/16 "incloses.\n◆ L'entorn de producció és petroli, però es pot adaptar per ser adequat si les operacions d'injecció adjacents creen un entorn més corrosiu.\n◆ Tot i que es poden proporcionar components independents, el BOP de producció integral (IPBOP) pot integrar el capó del capçal del tub, el BOP de producció i el te de flux, o qualsevol combinació d'aquests, en una sola unitat.\n◆ El BOP integrat ofereix estalvis de costos en comparació amb la compra d'articles individuals. A més, els camins de fuites potencials es redueixen molt i l’alçada total, que pot ser un 50% menor, és més segura per als operadors de producció.\n◆ Els arietes BOP tenen la capacitat de segellar les barres de 0 a 11/2 ".\nFINALITZACIÓ DE TUBS REFREDATS\nDesenvolupat per permetre als operadors continuar la producció de pous de petroli i gas d’elevació natural sense grans intervencions. Energy Systems ha experimentat diverses aplicacions de tubs enrotllats, inclosos els usos com a tubs de producció inicials per substituir el tub articulat, i com a corda de velocitat en acabats existents, en ser arrossegat en un pou existent, elevador artificial, elevador de gas, acabats ESP i doble concèntric cordes.\n◆ Augmenta l'estalvi reduint el temps que la plataforma de perforació roman a la seva ubicació.\n◆ Minimitza el cost tubular reduint les mides del forat i de la carcassa.\n◆ Finalització més ràpida que la plataforma convencional i els tubs articulats.\n◆ Eviteu els danys de formació associats a la destrucció de líquids.\n◆ Disponible a totes les connexions de rosca o brida de l'API més populars o combinacions d'ambdues.\n◆ Les taxes de pressió són comparables a la pressió nominal dels tubs enrotllats.\nBOP DE PRODUCCIÓ INTEGRAL PER BOMBES DE CANYA I PROGRESSAMENT\nDesenvolupat per donar suport a les operacions de fractura de pous en els processos actuals de finalització de gas natural. A més, el sistema funciona bé per a aplicacions on les altes taxes de producció s’esgoten ràpidament i s’hi haurà d’afegir una cadena de sifons més endavant per millorar encara més la producció. La brida de capçal de tub més petita permet realitzar terminacions econòmiques sense tubs temporals i completar tubs tradicionals. Aquest tipus d’acabament elimina la necessitat d’eines d’aïllament del cap de pou i estalviadors d’arbres durant el treball de fractura del pou, estalviant temps i diners. El sistema admet terminacions de tubs articulats o enrotllats estàndard.\n◆ Disponible fins a 15.000 pous psi.\n◆ Apte per a entorns àcids i corrosius i quan es produeix en zones sensibles al medi ambient o molt a prop de les poblacions (AA a HH).\n◆ Elimina la necessitat d'eines d'aïllament de cap de pou i estalviadors d'arbres que redueixen el cost de les eines de lloguer.\n◆ Redueix els costos de lloguer de pila de fractures a causa de la mida més petita.\n◆ Permet executar una cadena de sifó a través de l'XT, aterrar-la i empaquetar-la. El XT de forat més gran es pot retirar i substituir per un arbre més econòmic compatible amb la mida del tub i les pressions de producció del pou que flueix.\n◆ També disponible per al seu ús amb el sistema de capçal de pou DTO, que proporciona un temps addicional de perforació i estalvis de finalització.\nDesenvolupat per permetre que es produeixi una bona intervenció sense treure la XT i la línia de flux. Això permet a l'operador mantenir les connexions de la línia de flux, reduint així els costos associats a la reconnexió del pou i permetent que el pou es torni més ràpidament a la xarxa.\n◆ Disponible fins a 10.000 pous psi i mides de finalització de fins a 9 "inclosos.\n◆ Els entorns de producció inclouen petroli, gas i elevació de gas.\n◆ Simplifica enormement l'accés a la cadena de tubs per a les superacions.\n◆ Proporciona un accés més fàcil per a l'operador de producció a les vàlvules de comporta.\n◆ En acabats de forat més gran, es pot reduir considerablement l'alçada necessària per a la coberta del cap de pou.\n◆ Utilitza els segells exclusius d’elastòmers d’interferència dels sistemes energètics i el compost de segells d’elastòmers i la nostra tecnologia patentada de segellat de metall a metall.\nDesenvolupat per a cabals de volum més gran i aplicacions on l'erosió a causa d'aquests cabals podria ser un problema. Aquest concepte utilitza l’última tecnologia d’Energy Systems en segells metàl·lics i elastòmers i la vàlvula de comporta Model 120/130.\n◆ Disponible fins a 15.000 pous psi i mides de completament de fins a 7 1/16 "incloses.\n◆ Segons el component, la temperatura nominal de la superfície pot arribar als 450oF.\n◆ Certificat a l'API 6A, apèndix F, PR-2 més 300 cicles addicionals, tal com requereix CEPAI\nTUBING TRANSMISSIÓ ESP\nDesenvolupat per permetre recuperar la bomba submergible amb una intervenció mínima del pou i amb una unitat de tubs enrotllats. El pou es produeix a partir de l’anell; per tant, la línia de flux es manté intacta durant qualsevol intervenció de pou. Un desavantatge reconegut dels ESP és el manteniment inherent que es requereix en qualsevol bomba de fons. Aquest concepte de disseny permet que el manteniment es produeixi en una fracció del temps amb mètodes convencionals de finalització d’ESP.\n◆ Capacitat per adaptar els pous existents i les noves perforadores de pous.\n◆ Connexió de flux continu amb intervenció de BOP.\n◆ Manteniment complet del pou en condicions de "viure bé".\n◆ Aïllament de cables elèctrics i empalmes de cables.\n◆ Connexions ràpides de recuperació i recuperació.\nCOMPLETACIÓ TLP / SPAR\nDesenvolupat per proporcionar un accés d'arbre sec a un pou submarí des d'una plataforma de cames de tensió (TLP) i SPAR.\n◆ Normes de disseny de carcassa única i doble per a totes les aplicacions de cargadores de tensió superiors.\n◆ Disponible fins a 15.000 psi de cap de pou i mides de finalització fins a 7 1/16 ".\n◆ Penjadors d'ajust de longitud resistents a la fatiga i juntes de pujada per a una suspensió ràpida i precisa.\n◆ Capacitat de mesurament de càrrega elevadora que permet una instal·lació i manteniment senzills.\n◆ Dissenys compactes que redueixen al mínim el pes i l’alçada per a la restricció de l’espai entre els pous i la restricció de pes de les unitats d’acabament sec en aigües profundes.\n◆ Ús de vàlvules nominals de pressió intermèdia (6.650 psi) per estalviar pes.\n◆ Múltiples ports i línies de control continu.\n◆ Utilitza la tecnologia de segellat metall a metall patentada per Energy Systems.\n◆ El disseny integral de plataformes d'accés permet l'accés segur del personal en condicions d'espai reduït.\nAnterior: CAPS DE CAIXA\nPròxim: Vàlvula de bola flotant de dues peces metàl·lica\nArbre de Nadal i cap de pou\nCap de pou i arbre de Nadal\nEquip de cap de pou i arbre de Nadal\nManteniment de cap de pou i arbre de Nadal\nMuntatge del cap de pou i arbre de Nadal\nVàlvula de fang de cargol per a estàndard API6A\nVàlvula de comporta manual per a API6A Standard


Segona crònica sobre la Xarxa Solidària de Sant Antoni pel Covid-19: “Continuem treballant, ara apartir de tres escenaris possibles,i mirem d’aprendre del que nohem pogut fer prou bé” - L'Antònia\nSegona crònica sobre la Xarxa Solidària de Sant Antoni pel Covid-19: “Continuem treballant, ara apartir de tres escenaris possibles,i mirem d’aprendre del que nohem pogut fer prou bé”\nCovid, Hemeroteca, Notícies, Número 11\nHem demanat a Marc Folch, un dels impulsors de la Xarxa Solidària de Sant Antoni per al Covid-19, que actualitzi la crònica que va fer per al número anterior de L’Antònia sobre la feina que aquesta xarxa està fent per donar suport a les persones més necessitades del barri.\nMARC FOLCH, tècnic de Calàbria 66\nPassats els moments més intensos del primer confinament i davant la incertesa del moment actual, a la Xarxa Solidària de Sant Antoni per al Covid-19 hem definit tres escenaris de futur possibles, que ens han de permetre reaccionar quan sigui necessari i avançar-nos a les situacions que puguin venir:\n• La de la pseudonormalitat, en espera d’un tractament\n• La d’un rebrot acompanyat de mesures restrictives\n• La d’un confinament estricte\nHem aprofitat les setmanes més tranquil·les posteriors al confinament per reflexionar i aprendre del que no vam saber (o poder) fer prou bé. Per exemple, som conscients que ens hem de coordinar encara més amb el CAPs i que hem de començar a fer-ho amb els Serveis Socials de Sant Antoni. També és important donar suport al comerç de proximitat i ajudar a reactivar el sector cultural.\nAra ens toca continuar fent aquesta reflexió i planificació en el mateix moment en què afrontem les urgències que apareixen pels rebrots d’estiu.\nLa Xarxa Solidària de Sant Antoni per al Covid-19 va ser impulsada per l’Associació de Veïns de Sant Antoni, l’ONG De Veí a Veí, Fem Sant Antoni, Sant Antoni Comerç (SAC) i la Federació d’Entitats de Calàbria 66. També hi han participat gent d’altres col·lectius, com l’Espai de Debat, Sant Antoni Feminista, el CDR del barri i els esplais Toticap i Sant Ferran. I molts voluntaris que no procedeixen de cap col·lectiu però que s’han sentit cridats a donar un cop de mà.\nEs van arribar a superar els 400 voluntaris, de perfil molt divers. Molts s’han reincorporat als llocs de treball i no tenen la disponibilitat dels moments més durs, però quan surten necessitats la seva resposta sempre és bona.\nNous reptes i necessitats\nEls darrers dies d’abril la demanda d’aliments va arribar a nivells molt alts. Rebíem unes cent trucades diàries. També es van desbordar les xarxes del Raval i del Poble-sec, barris d’on ens arribaven moltes sol·licituds d’ajut que hem hagut de filtrar més del que hauríem volgut. De vegades no hem arribat a cobrir-ho tot, però sempre hem ofert altres vies.\nAquella urgència dels moments més durs ha anat disminuint, però en alguns casos s’ha cronificat, perquè la crisi sanitària ens ha deixat una realitat social complicada. Cal destacar, per exemple, l’increment de gent sense llar que s’acosta a nosaltres, i el fet que el nombre d’usuaris de l’ONG De Veí a Veí hagi augmentat molt.\nA mesura que avançava el confinament, vam haver de millorar la coordinació dels voluntaris i augmentar els seguiments. En aquell moment era molt important generar confiança a les persones que demanaven ajuda, perquè estàvem fent compres per a gent tancada a casa, que no coneixia la persona que li portava el menjar, i això era delicat, especialment en temps de temor, d’estrès i, per a alguns, també una mica de pànic.\nUna de les anècdotes més boniques que recordo no fa referència a tones de menjar ni a ordinadors sinó al dia de Sant Jordi, quan vam dur roses als veïns i veïnes tancats a casa i a usuaris habituals de De Veí a Veí. Va ser un moment molt emocionant i ens ho van agrair molt.\nSeguiment a més de 40 llars\nHem arribat a fer seguiment a més de 40 llars de persones que no podien sortir de casa a comprar, per edat avançada, per malalties prèvies o perquè s’havien contagiat del Covid. I a persones que feien el confinament en solitari se’ls va oferir suport d’atenció telefònica, perquè se sentissin més acompanyades.\nQuan escric aquestes línies estem fent el servei a 10 llars. Si algun voluntari no pot continuar fent el seguiment, en busquem un altre que estigui disposat a fer-lo i continuem endavant. També truquem a les llars a les quals vam donar suport perquè sàpiguen que, si els ca\n50 ordinadors per a estudiants\nQuan es va saber que el curs continuava de manera telemàtica, vam iniciar una campanya de recol·lecta d’ordinadors i tauletes per a famílies que no en tenien i que no podien aconseguir-ne. Ens vam coordinar amb les direccions de les escoles públiques del barri (i també de fora del barri on van estudiants de Sant Antoni, perquè l’únic centre públic d’ensenyament que pròpiament és al barri és l’Escola Ferran Sunyer).\nVam recollir una cinquantena d’equips, en vam posar a punt més de 30 i en vam repartir una dotzena. Els centres educatius són els que ens han anat guiant en les necessitats i ens han anat dient en cada moment què calia. En rebre l’aparell moltes famílies se sorprenien:\n—I això m’ho quedo? —preguntaven.\n—Sí, és una donació i és per a tu.\nAra que el curs escolar ja ha acabat, estem aprofitant perquè tècnics informàtics voluntaris posin al dia ordinadors que ens han continuat arribant.\nAmb la desescalada vam abordar aspectes que durant el tancament total no ens havíem vist amb cor d’afrontar.\nA la fase 1 vam oferir cangurs a pares i mares que havien d’anar a treballar. En aquell moment era desaconsellable que la tasca de tenir cura dels infants passés als avis, per l’afectació de la malaltia a la gent gran. El servei de cangur és voluntari, però en aquest cas sí que hi ha una recompensa econòmica pactada. Ho hem organitzat a partir d’esplais i caus, especialment Toticap i Sant Ferran. Si mai n’hi ha la necessitat, incorporarem altres caus i agrupaments del barri, però de moment la demanda ha estat inferior a la que esperàvem.\nHem fet un pla específic per al sensellarisme durant el Covid. Durant la pandèmia, la situació dels sensesostre ha estat molt complicada, i ara continua sent important disposar de menjar preparat, idoni per a aquest col·lectiu. Si ja abans de la pandèmia es mantenien distàncies amb ells, ara que la gent les ha de mantenir pes força la seva situació encara és més complicada.\nTambé hem estat molt atents a possibles casos de violència masclista, ja que en una situació de confinament consideràvem que es podia agreujar. Però finalment la xarxa no ha estat un punt de canalització d’aquest tema.\nEn l’àmbit cultural, hem fet un recull de les diferents iniciatives que s’han fet al barri, com activitats de balcons i en línia.\nDes de la taula comunitària del barri, en què participem diverses entitats, ja havíem fet, abans de la pandèmia, una atenció especial a la solitud i la discriminació sanitària de la gent gran. Amb el confinament, aquest aspecte s’ha fet especialment important de tractar, així que hem de mirar com podem pal·liar-ho i buscar alternatives per a aquesta discriminació.\nLes institucions s’han mogut de manera no sempre coherent i sovint precipitada. Tot i això, des de Districte han estat pendents des del primer dia de tot el que fèiem i necessitàvem. Però el seu marge d’actuació ha estat encara més reduït del que és habitual, donada la situació.\nAmb qui hem tingut manca de coordinació ha estat amb els Serveis Socials de Sant Antoni. No compartim l’opció que es va prendre de centralitzar els serveis socials en un punt per districte. Es va fer així per protegir els treballadors municipals, però al cap de poques setmanes s’haurien pogut reobrir els serveis de proximitat amb equips rotatoris. En tot cas, no es pot atribuir aquesta decisió als Serveis Socials de Sant Antoni sinó als centrals de l’Ajuntament.\nTambé ens ha preocupat el tancament de menjadors per a gent gran, que es van convertir en un espai on es podia anar a recollir el menjar. Això implicava que persones grans que precisament no era aconsellable que sortissin de casa hi haguessin d’anar a recollir els aliments. Això passava just a l’inici de la crisi sanitària, i Serveis Socials de l’Ajuntament no va acceptar els 200 voluntaris que en aquell moment vam oferir per dur el menjar a casa de les persones necessitades d’ajuda. Dies més tard el servei es va encarregar a una empresa, segons tinc entès.\nSabem que els treballadors dels Serveis Socials han estat desbordats, però cal que s’entengui que les xarxes veïnals permeten arribar allà on no arriba l’administració, sobretot pel coneixement que tenim de la realitat propera, amb connexions informals que contribueixen al fet que la persona que ho necessita s’aproximi als Serveis Socials.\nEn diverses reunions amb l’Ajuntament, sempre hi ha hagut bones paraules i elogis envers la tasca que fem, però encara no s’ha trobat la manera d’aconseguir-hi una bona coordinació. Estem pendents d’una altra reunió, prevista per a principis de setembre.\nDes de l’Ajuntament se’ns ha comunicat que hi ha un pla pilot per donar suport amb recursos materials i econòmics a xarxes des d’equipaments de proximitat. Sembla que els equipaments escollits a l’Eixample per canalitzar el suport anunciat són Calàbria 66 i l’Espai 210 de Sagrada Família.\nSi hi hagués un altre confinament, l’espai de Calàbria 66 continuaria obert per a feines de la xarxa, cosa que en el primer confinament no es va poder fer. Des del primer dia el centre d’operacions físic ha estat el local de De Veí a Veí i ens hem pogut instal·lar a treballar al local de l’Associació de Veïns. Però no a Calàbria 66, que era l’espai idoni, pels espais grans que té —que haurien ajudat a garantir la protecció sanitària dels voluntaris— i per la connexió a internet de totes les seves sales. Sembla, doncs, que ara el tema de poder treballar a Calàbria 66 en cas que ho necessitem ja està resolt.\nDit això, penso que és important mantenir el paper independent de la xarxa, de les entitats, dels col·lectius del barri, no lligats a determinades lògiques comunicatives i de diagnòstic, que sovint fan que no es pugui actuar com des de peu de carrer creiem que cal.\nLa realitat social que deixa el Covid\nNo cal ser un expert per veure i preveure que la realitat que ens deixa la crisi sanitària és i serà molt dura. Si era necessari, aquest cop ha posat més en relleu tot un reguitzell de mancances: sistema sanitari precari, situació de la gent gran dins i fora les residències, forta dependència del turisme, efectes catastròfics de l’economia submergida… Una temptació seria intentar recuperar la realitat anterior. Tot i que penso que no s’ha de deixar ningú enrere, cal repensar i actuar per cercar una societat més equilibrada i justa. Potser a una eina com la Xarxa no li pertoca fer aquest paper, però davant de les nombroses incerteses que ens acompanyen crec que sempre podem comptar amb un veïnat organitzat, o per organitzar-se, i solidari.\nprevious post: 5 motius per llegir ‘L’avinguda de les il·lusions’, de Xavi Barroso. Grijalbo i Rosa dels Vents\nnext post: URBANISME. L’Eixample, capital Sant Antoni


El tribunal de Brunsvic, a la Baixa Saxònia, resol la multa per l’escàndol de les emissions dels vehicles dièsel de Volkswagen\nVolkswagen haurà de pagar 1.000 milions d’euros en concepte de multa per la crisi de les emissions dels seus cotxes dièsel, conegut popularment com a cas Dieslegate, que va esclatar ara fa dos anys i mig.\nLa sanció de 1.000 milions d’euros inclou els 5 milions en concepte de frau i 995 milions més derivats dels beneficis que la companyia hauria obtingut de manera fraudulenta. I és que les investigacions judicials estimen que Volkswagen hauria venut més de 10 milions de vehicles entre els anys 2007 i 2015 amb els motors EA 288 i EA 189, els dos propulsors que van utilitzar el software fraudulent per amagar els índexs reals d’emissions dels vehicles.\nEls de Wolfsburg han acceptat la seva responsabilitat mitjançant un comunicat oficial en què assumeixen la multa i expressen el seu desig que aquesta resolució “tingui un efecte positiu sobre la resta de processos administratius oberts a Europa als quals ha de fer front el grup Volkswagen”.\nAquesta multa s'afegeix a les sancions i indemnitzacions que el grup de la Baixa Saxònia ha hagut d'afrontar a tot el món, i que arriben a superar els 30.000 milions d’euros. De fet, Volkswagen ha hagut de recomprar milers de cotxes venuts només als Estats Units, la qual cosa ha disparat el cost econòmic de la crisi de les emissions i ha obligat Volkswagen a provisionar milers de milions d’euros per fer front als pagaments.


Retalls de pensaments: Corrandes d'exili\nJoan Oliver, també conegut com a Pere Quart, nom amb el qual signà la seva obra poètica, és considerat un dels poetes en català més importants del segle XX. Destacà pel seu inconformisme i el seu esperit crític. Aquest aspecte el va portar, fins i tot, a rebutjar la Creu de Sant Jordi que atorga la Generalitat.\nDurant la Guerra Civil es va comprometre obertament a favor del bàndol republicà, fet que l’obligà a exiliar-se a França l’any 1939 i més tard Buenos Aires i Santiago de Xile. El 1948 tornà a Barcelona.\nEls seus versos han estat musicats per diversos cantants. De totes les versions, en destaca la que en Lluís Llach va fer de Corrandes d’exili, un dels seus poemes més coneguts i bonics alhora. En aquest poema Oliver parla del moment de l’exili, del seu exili, i ho fa amb una tendresa que corprèn .\n""Una esperança desfeta,\nuna recança infinita"\nPublicat per Quim a 17:45


PATRIOTES - BLOC D'EN FRANCESC PUIGCARBÓ\nHome - últim PATRIOTES\nFrancesc Puigcarbó - 5.1.17\nQuan alguns us parlin de patriotisme, recordeu el Yak-42, a Trillo i als que l'han protegit i premiat. Caldrà preguntar-se per què s'emboliquen en la bandera, però corren un espès vel sobre la tragèdia de 62 militars espanyols. Tindrà sentit pensar per què els enviaven en ferralles volants i ells viatgen en preferent a Londres, tenen cotxe oficial, majordom i un gran sou pagat per tots.\nEn el cas del Yak queden moltes preguntes per respondre. La més recent, saber per què el Consell d'Estat va aprovar el 20 d'octubre l'informe que assenyala la responsabilitat de Trillo, però ens en vam assabentar gairebé dos mesos i mig després, per Nadal i a través d'un diari. A la meitat de l'enrenou mediàtic, "fonts del govern" avancen que "el senyor Federico" deixarà l'Ambaixada britànica "perquè toquen els relleus d'uns 70 ambaixadors". Com si ell fos un més.\nTrillo no procedeix de la carrera diplomàtica. Igual que Wert, és un polític premiat per Rajoy amb una ambaixada de categoria. A punt de fer 65 anys pot tornar a Espanya i culminar el seu retir daurat. No estaria de més que, entre missa i comunió diària, intentés aclarir la seva consciència i ens expliqués per què el seu ministeri subcontractava aquests avions deplorables per a les tropes o el barroer trasllat dels cadàvers per enterrar-los com més aviat millor.\nSovint, vam assistir a la temptació política de tapar els problemes perquè s'oblidin aviat. Amb el Yak es va arribar massa lluny. Va passar amb la manipulació de les restes mortals, amb el premi a Trillo com ambaixador, amb l'indult dels comandaments condemnats i, ara, passa quan Rajoy ens diu que són fets que van succeir "fa moltíssims anys". Per ventura creu que per a les famílies el temps passa tan ràpid?\nA Trillo el pots enviar a Londres sense saber anglès i potser fins i tot l'aprengui, però als familiars de les víctimes no vas a ensenyar-los a oblidar com a aquests votants que no recorden Rato, Blesa o als altres. Hi ha qui no perdona, perquè necessita justícia. Segur que Trillo pot donar-los respostes. Podria seguir per aclarir els pagaments amb la caixa B del partit per sufragar la defensa dels militars processats com explicava Bárcenas.\nAquí radica la principal defensa de Trillo-Figueroa. Sap massa de tota la carcassa judicial del Partit Popular. Amb una mà ha estat capaç d'acusar a l'esquerra de robar o de ser l'assot fatal de jutges com Garzón. Amb l'altra, ha coordinat la defensa del PP a Gürtel o apareix en investigacions com comissionista d'empreses eòliques.\nAra intentaran que el cas del Yak se l'emporti el vent. Com aquelles monedes que Trillo llançava a la premsa quan li feien preguntes incòmodes. Va ocórrer quan una periodista li va preguntar per les falses armes de destrucció massiva a l'Iraq. Don Federico va treure un euro i li va tirar a la informadora fent-se el graciós. Quedis vostè ara amb la moneda i amb tot el que li hem pagat a Londres, però pensi que per a molts el seu honor es va perdre fa temps entre la boira de la muntanya Pilav de Trabzon.\nTot Barcelona 05 de gener, 2017\nAl final se descubrirá que todo era un negocio. El alquiler del avión, el traslado, los pilotos y las comisiones por hacerlo lo más barato al costo.\nAl tiempo. Ya veremos.\nFrancesc Puigcarbó 05 de gener, 2017\n'aixó ja en pots estar segur, s'hauria de veure el pressupostat i el gastat realment i qui es va quedar amb la diferència.\nJosep 05 de gener, 2017\nFrancesc, encara no t'he desitjat un bon any. No és cap excusa, però fa bastant temps que no hi sóc gaire per aquí. Això si, vaig passar l'altre dia pel teu bloc i ni hi vaig pensar de felicitar-te.\nNo passa res Josep. em dono per felicitat. Bon any per a tu també.\nVienen más a cuenta que nunca los versos de Antonio Machado:\n«Mala gente que camina\ny va apestando la tierra...»


Denuncien dues joguines que poden recopilar informació dels teus fills - Ull al món\nLa nina MyFriendCayla / CC by-sa Alienpalien (Wikimedia Commons)\nNingú podria sospitar que dos simpàtiques joguines podrien recopilar informació sobre els nens i nenes que hi juguen, però es el que podria estar passant amb la nina My Friend Cayla i el robot i-Que Intelligent Robot, de la companyia nord-americana Genesis Toys. Associacions de consumidors i per la privacitat han denunciat recentment aquestes joguines perquè incorporen un sistema de reconeixement de veu, necessari per a interactuar, que recull la informació que els infants li transmeten, i que a més l’acaba gestionant no el fabricant de les joguines, sinó l’empresa externa que proveeix aquest software, Nuance Company.\nMitjans de comunicació com la cadena CBS s’han fet ressò d’aquesta denuncia, a la vegada que han recollit la versió de l’empresa, que assegura que no utilitza o ven les dades amb finalitats de màrqueting o publicitat, tal com temen les associacions demandants. Així i tot, Claire Gartland, directora del Consumer Privacy Project, reclama que es retirin les joguines de les botigues “immediatament”. “Aquestes joguines normalitzen la vigilància als nens”, sentencia. A Espanya My Friend Cayla es pot adquirir en alguns establiments, segons el diari El País.\nLes dues joguines duen incorporats un micròfon i un altaveu, i van acompanyades d’una aplicació mòbil –que s’acostumen a descarregar els pares i mares–, per a la quals es demana accés al dispositiu en qüestió. L’objectiu és que la joguina pugui respondre a les peticions dels nens i nenes cercant informació a internet. Però el que critiquen les associacions de consumidors és que també la nina pregunta coses als infants, algunes de molt personals: els demana que acabin frases sobre els noms de membres de la família, on viuen o a quina escola van, segons la CBS.\nFins i tot els denunciants manifesten que, entre les respostes de la nina My Friend Cayla, hi hauria un excés de referències a Disney, en una forma de publicitat encoberta “difícil de detectar” en edats tan petites. Per tot plegat creuen que aquestes joguines vulneren presumptament la llei, que procura molts límits sobre la col·lecta de dades entre menors de 13 anys.


Cospedal: "L'Exèrcit existeix per mantenir la integritat d'Espanya"\nBarcelona. Dimarts, 4 de juliol de 2017. 15:14\nActualitzat Dimarts, 4 de juliol de 2017. 15:22\nLa ministra de Defensa, María Dolores de Cospedal, ha recordat avui que "per terra, mar i aire, les Forces Armades i la Guàrdia Civil es troben on calgui protegir els valors de la democràcia i de la Constitució, però també la integritat i sobirania d'Espanya".\nAixí ho ha posat de manifest en la celebració dels 40 anys de la creació del Ministeri de Defensa, en un acte que ha comptat amb la presència de diversos exministres, entre ells Federico Trillo, i que ha servit per retre homenatge als 172 militars morts en acte de servei i als 853 morts en mans d'ETA i 88 del Grapo durant les últimes quatre dècades.\nCospedal ha elogiat el paper de les Forces Armades en defensa de la democràcia i la Constitució, i ha destacat que "sempre que Espanya ha necessitat les Forces Armades, aquestes han respost immediatament".\nLa ministra ha assegurat que en aquests 40 anys "la democràcia ha guanyat la batalla al terrorisme d'ETA, una victòria de l'Estat de dret davant el terror", i ha assegurat que l'estat de dret serà "la principal arma per derrotar el terrorisme" i "guanyarem romanent ferms, units i amb determinació".\nLes declaracions han coincidit també amb el dia que Junts pel Sí i la CUP han presentat públicament la Llei del referèndum. El secretari general del PSOE, Pedro Sánchez, ha qualificat de "desafortunades" les declaracions de Cospedal i ha alertat que el que ha de fer l'executiu espanyol és "deixar-se de declaracions" i fer un pas endavant per posar sobre la taula "solucions polítiques".\nMilitars Reunió inusual de la cúpula de l’exèrcit a Barcelona Jordi Palmer\nMilitars Cospedal reuneix dilluns a Barcelona la cúpula de l’exèrcit espanyol Jordi Palmer


Exposició 'Gin i Mingote: dos amics de Sitges' — Cultura\nExposició 'Gin i Mingote: dos amics de Sitges' Mostra dels dos referents de l’humor gràfic de la segona meitat del segle XX al Centre Cultural Miramar fins al 25 d'agost http://www.sitges.cat/serveis/cultura/exposicions/exposicio-gin-i-mingote-dos-amics-de-sitges http://www.sitges.cat/@@site-logo/ajun-lat-color.jpg\nMostra dels dos referents de l’humor gràfic de la segona meitat del segle XX al Centre Cultural Miramar fins al 25 d'agost\nDates: Fins al 25 d'agost\nDos autors referents de l’humor gràfic de la segona meitat del segle XX es van admirar mútuament i es van conèixer. Es tracta d'Antonio Mingote i Jordi Ginés Soteras Gin, protagonistes de l'exposició que reuneix per primera vegada una vuitantena d’originals, esbossos i altres elements que ajuden als espectadors a contextualitzar les respectives obres dels dibuixants com llibres, revistes i un petit recull de fotografies que els relacionen amb la vila. Es tracta també de dues trajectòries artístiques de Gin i Mingote van ser diferents i també les seves biografies, però l'exposició vol destacar els denominadors en comú i un dels seus vincles és el lligam amb Sitges”.\nL’exposició està comissariada per Jesús Sánchez i José Luis Martin, i mostra els treballs dels dos humoristes gràfics a través de diferents àmbits: caricatures, autocaricatures, esbossos, humor polític, humor absurd i humor sexy. Gin és considerat un artista elegant, i Mingote, el cronista de la societat espanyola de les darreres dècades.\nAntonio Mingote va néixer a Sitges, però es va establir fora, malgrat que sempre va mantenir un lligam amb la vila. La carrera professional d’Antonio Mingote com a dibuixant humorístic va començar quan al 1946 va començar a publicar articles a la revista humorística La Codorniz. Després, a partir del 1953 va començar a col·laborar amb el diari ABC com a ninotaire fins a la seva mort l'any 2012.


L'hospital ja ha fet 100 proves diagnòstiques en la nova unitat del son\n13/02/2019 Societat - Jordi Rodríguez\nL’hospital de Palamós ha posat en marxa una nova unitat que estudia els transtorns del son. En els tres primers mesos de funcionament, la unitat ha fet un centenar de poligrafies domiciliàries, de moment l’única prova diagnòstica que posa en pràctica. Això suposa un gran avantatge pels pacients de la comarca, que fins ara s’havien de desplaçar a Girona per fer-se aquesta exploració.\nLa síndrome d'apnea del son té una prevalença d'entre el 7 i el 8 per cent de la població de l'Estat espanyol. La nova unitat del son de l'hospital de Palamós s'ocupa de diagnosticar diferents transtorns i patologies relacionades amb el son, entre elles aquesta. De moment només fa una prova diagnòstica que és la poligrafia domiciliària. Es realitza en l'entorn quotidià del pacient, fet que permet obtenir uns resultats més reals i de qualitat. En només tres mesos se n'han fet un centenar. Alguns pacients, però, poden necessitar un estudi més controlat i per això en el futur es farant poligrafies vigilades al mateix hospital. Això sí, fer la prova aquí ja evita als usuaris els desplaçaments que fins ara havien de fer a Girona. Carmen Vargas és metgessa pneumòloga i responsable de la unitat del son de l'hospital de Palamós.\nEn un futur, la unitat s'ampliarà amb proves més complexes que identifiquen l'arquitectura del son, l'activitat ventilatòria i neuromuscular i la cardíaca. Segons la doctora Vargas, la qualitat del son té una gran influència en la nostra salut.\nEn la implantació de la unitat del son i les seves proves diagnòstiques ha estat molt important el personal d'infermeria. S'encarrega d'explicar al pacient la correcta col·locació dels aparells i s'està formant per poder realitzar la lectura de les dades que s'obtenen amb aquestes proves.\n15/05/2019 - L'aparcament de Castell encara tindrà gestió municipal aquest estiu\nL’aparcament de Castell tindrà aquest estiu el mateix model de gestió que en els últims anys,...\n15/05/2019 - Les ADF busquen vigilants forestals per a l'estiu\nLa Federació d’Agrupacions de Defensa Forestal Les Gavarres convoca onze places de vigilant...\n15/05/2019 - Conveni per promocionar la salut de les dones\nServeis de Salut Integrats del Baix Empordà i l’Associació Dones de Palamós han firmat un...\n15/05/2019 - Preparatius per a l'arrossada solidària a benefici d'Oncolliga\n15/05/2019 - Presenten a Palamós l'Ernest Lluch biografiat per Joan Esculies\nAvui es presenta a la Biblioteca Municipal de Palamós el llibre ‘Ernest Lluch, biografia d’un...\n12/02/2019 - Societat L'hospital celebra els seus 250 anys amb les escoles\n29/01/2019 - Serveis L'hospital de Palamós fa front a la grip amb 11 llits més


Rajoy declina la proposta de Felip VI de sotmetre's al ple d'investidura - Empordà\nACN 22.01.2016 | 20:20\nEl Rei Felip VI amb Mariano Rajoy. ACN\nMariano Rajoy ha declinat aquest divendres la proposta del rei Felip VI de sotmetre's a un debat d'investidura, segons informa la Casa Reial en un comunicat. El líder del PP, que aquest mateix dijous havia assegurat que tenia intenció de presentar la seva candidatura i sotmetre's a criteri del ple, ha "agraït" al monarca la proposta però l'ha rebutjada.\nEl rei li ho ha comunicat així al president del Congrés, Patxi López, al que ha convocat en audiència el pròxim dilluns perquè li faciliti la llista de representants designats pels grups polítics amb representació parlamentària amb l'objectiu d'obrir una nova ronda de contactes a partir de dimecres 27. El focus se centra ara en el líder del PSOE, que esperava que Rajoy "fracassés" en la seva investidura per presentar la seva alternativa. Aquest divendres Podem li ha proposat un govern format pel PSOE, Podem i IU.


El Partit Popular Català i Plataforma per Catalunya critiquen la col·locació d'estelades al vial Sant Jordi d'Olot - Garrotxa Digital\nComentaris tancats a El Partit Popular Català i Plataforma per Catalunya critiquen la col·locació d’estelades al vial Sant Jordi d’Olot\nDurant el ple d’ahir, la regidora del Partit Popular Català, Júlia Sala, va criticar durament la col·locació d’unes 200 estelades al llarg del vial Sant Jordi d’Olot.\nLa regidora va dir que l’equip de govern ho era de tots els olotins i que no tenia dret a fer-ho. Plataforma per Catalunya va afegir-se a les crítiques del PP Català. L’alcalde d’Olot, Josep Maria Corominas, va defensar-se assegurant que es tracta d’una qüestió de majories.\nEl Consell Comarcal ha fet un nou pas en la creació de la planta de triatge de la Garrotxa. Ahir el ple de la corporació va aprovar definitivament l’Avanç del Pla de la planta i l’emplaçament final de la mateixa, la finca de Can Coma de Baix de Sant Jaume…


L'Eliana arranca la programació dels Cicles de Cinema 2021/2022\nInicio Comarques L’Eliana arranca la programació dels Cicles de Cinema 2021/2022\nL’Eliana arranca la programació dels Cicles de Cinema 2021/2022\nL’ajuntament de l’Eliana ha informat que amb motiu del Dia del Cinema Espanyol, el consistori s’ha volgut sumar a fi de reconéixer el paper de les i els cineastes i la seua influència i importància en la vida cultural i social del nostre país, així com el valor patrimonial del nostre cinema.\nSegons indiquen fonts municipals, la data triada correspon al dia oficial del final de la producció de ‘Esa pareja feliz’ (1953), pel·lícula emblemàtica escrita i dirigida per Juan Antonio Bardem i Luis García Berlanga. Justament aqueixa serà una de les pel·lícules que formarà part de la programació del Cinefòrum, el pròxim 3 de novembre, i en l’àmbit també de les celebracions de l’Any Berlanguià que se celebra en la localitat fins el mes vinent de desembre amb altres obres del director com ‘Calabuig’, ‘Novio a la vista’ o ‘Plácido’.\nTal i com informen les mateixes fonts, els Cicles de Cinema de l’Eliana estan compostos pels programes del Cinefòrum dels Clàssics del cinematògraf, Llibres en pantalla i el Cinema dels diumenges, que va arrancar el passat dia 3 amb ‘La noche americana’. Aquest dimecres, a les 18.30 hores, la sala Pep Torrent del Centre Sociocultural acollirà el clàssic ‘Con faldas y a lo loco’. Per part seua, Llibres en pantalla iniciarà la seua temporada 2021/2022 amb la pel·lícula espanyola ‘El inconveniente’. L’agenda dels Cicles recull, a més, la riquesa i la diversitat de la nostra cinematografia amb títols com ‘Atraco a las tres’ o ‘Elisa vida mía’.\nTal com ha explicat el primer edil, Salva Torrent, l’objectiu d’aquesta primera edició del Dia del Cinema Espanyol és donar a conéixer la data entre la ciutadania i aconseguir que, a poc a poc, es consolide en el nostre calendari cultural local.\nArtículo anteriorÀngela Llinares toma posesión como nueva concejala de Compromís en Tavernes de la Valldigna\nArtículo siguienteCondenadas a un año de prisión dos mujeres por intentar robar en una vivienda de Benidorm\nBenissa inicia un projecte de participació per a conèixer les necessitats dels xiquets


Arribo abans d'hora i aprofito per donar un tomb pel barri. Els carrers estan silenciosos i s'hi respira un ambient ben diferent al de l'agitat centre turístic. Penso que seria prou fàcil trobar-s'hi com a casa, en aquest entorn. En definitiva, determinats barris són com petits pobles on tohom es coneix i sap de quin peu calça. Em criden l'atenció els balcons amb pancartes que demanen que se salvi el casc antic. Més endavant, sabré que l'associació de veïns malda per protegir una sèrie de vivendes històriques, que corren perill de ser enderrocades, a causa d'un d'aquells plans urbanístics de tan bondadosa aparença, els quals, en el fons, amaguen la mateixa voracitat de sempre. Un afany insaciable, que no coneix cap mena d'escrúpol, a l'hora d'esborrar la petjada cultural que els anys han deixat en el llegat arquitectònic. Tot plegat, en benefici d'una urbs despersonalitzada i desarrelada del temps. Barcelona: una ciutat amnèsica, que jeu a la vora del mar.\nLa ràpida inspecció, doncs, em fa comprendre que estic en un indret reivindicatiu, els habitants del qual no s'arronsen, davant de les pressions dels gegants de l'especulació. No sé si això també és propi dels pobles, atès que en alguns encara hi preval una submissió acomplexada, de caràcter gairebé feudal. Em trobo amb en Felipe i l'Alfons, fem una encaixada de mans i ens posem d'acord per anar a seure en una terrasseta. Poso en marxa la gravadora: comencem a conversar. Les preguntes dels qüestionaris acadèmcis em provoquen una certa vergonya perquè els trobo força idiotes, en general. Malgrat tot, donen peu a què la gent s'expliqui extensament. No m'agraden les enquestes fetes a corre-cuita, em fa la impressió que els participants no tenen prou temps per expressar allò vertaderament essencial.\nTots dos, cadascun a la seva manera, són testimonis admirables de resiliència. M'expliquen un munt de vivències interessants i colpidores, sobre la seva infantesa i joventut. Sens dubte, la història d'aquest país està inscrita de forma singular en la seva biografia. Penso que són encara un parell de radicals, en el bon sentit de la paraula. Creuen que el 15-M va donar-los l'oportunitat d'expressar-se com a ciutadans, atès que la societat els empeny a un oci que tendeix a silenciar la seva veu i els desconnecta de les relacions intergeneracionals. Una vegada més, l'obstinada negació del passat. Mai no ho havia pensat d'aquesta forma però, certament, les excursions de la IMSERSO tenen quelcom d'aterridor. El temps passa volant i ens hem d'acomiadar. Em conviden a la propera assemblea de iaioflautes, a principis de setembre. En Felipe i l'Alfons troben romagueres a tot arreu: ara un nen, ara un company de fatigues. Tenen molta feina per davant i jo molt d'interès en mirar enrere. Un profund desig em recorre el cos. La memòria, sobretot, que no es perdi.\ndemocràcia envelliment mobbing política


Josep Manuel Berenguer | CCCB\nJosep Manuel Berenguer (1955) és director de l’Orquestra del Caos, director del Festival Música13, organitzat per Nau Côclea (Camallera), coordinador i professor de Psicoacústica i Música experimental del màster d’Art sonor de la Universitat de Barcelona, artista intermèdia, fundador de Côclea, amb Clara Garí, i també de l’Orquestra del Caos, i col·laborador de l’Institut International de Musique Électroacoustique de Bourges (França). Va ser el dissenyador i primer responsable del Laboratori de So i Música del CIEJ, de la Fundació Caixa de Pensions, i també professor de Música electroacústica del Conservatori de Bourges.\nExpresident de l’Asociación de Música Electroacústica de España, actualment és president d’honor de la International Conference of Electroacoustic Music del CIM/UNESCO, membre de l’Académie Internationale de Musique Électroacoustique/Bourges, de l’Acadèmia del Consell Nacional de la Música del CIM/UNESCO, del Consell d’Experts de MISAME, del Patronat de la fundació Phonos i del de la Fundació d’Artistes Visuals de Catalunya.\nEn els darrers anys, el seu treball ha estat orientat a la instal·lació sonora i visual i, malgrat els seus dubtes de la validesa epistemològica dels termes, al temps real i la interactivitat. Les temàtiques tractades inclouen qüestions relacionades amb la filosofia i la història de la ciència, els límits del llenguatge, l’ètica, la vida i la intel·ligència artificial, la robòtica, el metabolisme de la informació, així com els límits mateixos de la comprensió humana i la percepció humana del món. Els seus treballs en aquest terreny inclouen instal·lacions i concerts monogràfics com ara Silenci, Trànsfer, La Casa de la Pólvora, Mega kai Mikron, Minf i On Nothin. Luci, que explora els comportaments complexos emergents de poblacions d’individus elementals, va guanyar, el 2008, el premi ARCO – Beep de Arte Electrónico. Actualment treballa en Lambda/Itter amb la flautista nord-americana Jane Rigler, una performance musical i visual que pren les idees de flux i turbulència com a motiu de reflexió sobre el gest musical. Des de dins, un concert per a microscopi, guitarra elèctrica, so i imatges de generació electrònics, Expanded Piano, un concert a duo amb el pianista Agustí Fernández, per a piano processat per dispositius electrònics, i Sons en Causa, un projecte global de creació basat en el paisatge sonor i amb el suport d’AECID i l’Orquestra del Caos. El seu projecte sonor més recent, Music to Pick Her to, és en procés de recerca i creació. Es tracta d’una performance que explora el so del motor d’un Ford Mustang i l’expandeix a un espai d’escolta multifocal que rodeja els assistents i els submergeix en un dens corrent d’imatge i de so.\nActualització: 21 juny 2016


El Barça pagarà pel Metro - La Torre de Barcelona\nLa Torre 18 Octubre, 2016\nFinalment el FC Barcelona ha accedit a contribuir a la despesa que suposa per a la ciutat l’ampliació del servei de metro en dies de partit a última hora.\nEn virtut d’aquest acord, la presidenta de TMB, Mercedes Vidal, el vicepresident del FC Barcelona, Jordi Cardoner, i el comissionat de l’Espai Barça, Jordi Moix, la xarxa de metro podrà donar servei més enllà de l’horari habitual de tancament (les 12 de la nit els feiners de dilluns a dijous) en determinades dates, quan es programin partits que finalitzin més enllà d’aquest horari.\nEn concret, s’ha establert que la xara de metro realitzarà prolongacions d’horari quan resulti necessari per facilitar la tornada a casa del públic assistent als partits. La despesa que generin aquestes prolongacions les assumirà el FC Barcelona mitjançant diferents contraprestacions que afavoriran la promoció de la xarxa de transport públic.\nA petició del club\nLes dates es fixaran a petició del club i per consens de les dues parts a mesura que es coneguin els calendaris de les diferents competicions. Cada prolongació podrà ser d’una o dues hores, segons l’horari de finalització prevista de l’acte esportiu.\nA l’acte de signatura també hi ha assistit Nacho Mestre, director general del club, i Joaquim Balsera, director executiu de Màrqueting de TMB. El conveni té una vigència d’un any i pot ser prorrogable.\nLa exigencia y la autoexigencia, ¿un bien preciado?